පළිබෝධනාශක බෙදා හැරීමෙන් අනිසි ක්‍රම නිසා නිරපරාදේ විෂ ශරීරගතවී මියයන සංඛ්‍යාව දිනෙන් දින ඉහළ යන බැව් හැට හයේ කෝරළේ හදිසි මරණ පරීක්ෂක කලේනාතිලක පිටුම්පේ මහතා පසුගියදා විෂ ශරීරගතවී මිය ගිය අයකුගේ මරණය සම්බන්ධයෙන් පැවැති මරණ පරීක්ෂණයක තීන්දුව දෙමින් මේ බැව් කීය.පළිබෝධ නාශක අලෙවි කරන ඇතැම් වෙළෙඳුන් සිගරැට්, සීනි, පිටි, තෙල් වැනි ද්‍රව්‍ය මෙන්ම සමහර අවස්ථාවලදී ළදරු කිරිපිටි පවා අලෙවි කරන බවත් බොහෝවිට වී සහ එළවළු වගාවේ ගොවීන් මේ අකරතැබ්බයට ගොදුරු වෙන බවත් කියා සිටියේය.මේ මරණ පරීක්ෂණයට පැමිණ සිටි ඥාතීන්ට මෙන්ම එම අවස්ථාව දැක බලා ගැනීමට පැමිණ සිටි පිරිසද දැනුවත් කළ මරණ පරීක්ෂකවරයා ගංගාවලට සේදී යන පළිබෝධ නාශක ඉක්මනින්ම ජලජ ජීවීන් උරාගන්නා බවත් සතුන්ටත් මිනිස් ජීවිතවලටත් සිදුවෙන විවිධ අනතුරු වැළැක්වීම සඳහා පළිබෝධනාශක භාවිතය ඉතා පරිස්සමෙන් භාවිතා කළයුතු බවත් කියා සිටියේය..